OpenLLM-France/wikimedia huggingface dataset:
# Pierre Auriol

Pierre Auriol (Akitania, c. 1280 - Avignon, 1322ko urtarrilaren 10a), latinez Petrus Aureolus eta ezizenez Doctor Facundus, filosofo eskolastiko eta teologoa izan zen, frantziskotarren ordenakoa. Tomas Akinokoaren eta Duns Eskotoren sistemak kritikatu zituen.

## Biografia

Pierre Auriol Akitanian jaio zen 1280 inguruan.
1304. urte aldera Parisen ikasi zuen eta, Sutil Doktorearekin izandako harremana ez bada ezagutzen ere, ziurrenik, Duns Scotoren ikasle izan zen eta badakigu haren tesiekin talka egiten zuela behin baino gehiagotan.
1312an Boloniako unibertsitatean irakatsi zuen eta, 1314an, berriz, Toulousen.
1316an, Parisera itzuli zen, batxilergoko ikasketak egin zituen eta teologian doktoratu zen.
1320an, Akitaniako probintzial izendatu zuten eta, 1321ean, Aix-en-Provenceko artzapezpiku.
Avignonen hil zen, 1322ko urtarrilaren 10ean.

## Lana

Pierre Auriolek lan zabala egin zuen eta, haien artean, Tractatus de principiis naturae nabarmentzen da, Petrus Lombardusen Sententiarum libri quattuor lanari buruz egin zuen iruzkina. Bi ediziotan argitaratu zuten eta bere maixu-lana da.
Horretaz gain, Tractatus de conceptione B. Mariae Virginis ere egin zuen eta Sorkunde Garbiaren defentsa sutsua egin zuen bertan.
Nortasun handiko eta espiritu independenteko autorea, garaikoekin polemika handiak izan zituen, baita Tomas Akinokoa eta Duns Scotorekin ere. Maixu nagusitzat ditu Agustin Hiponakoa eta Aristoteles, baina hauek ere ez dira Auriolen kritikatik libratuko. Averroes ere goraipatu eta zentsuratuko du eta autore honen pentsamendua ezin dugu eskola zehatz batean kokatu. Gilen Ockhamgoari ere hartuko dio aurrea hainbat tesitan.
Auriol edozein izaki norbanako izaki bat den ideiatik abiatzen da eta unibertsala izatearen kontzeptua gogamenean dagoela soilik uste du. Hala ere, Jainkoak espezie bereko norbanakoak sor ditzake. Auriol tomisten errealismo moderatutik urruntzen da eta baita escotisten formalidadeetatik ere.
Frantziskotar honentzat, gizakiak autodeterminaziorako eskumena du. Gizakia askea da eta eragile materialek edo gorputz zerutiarrek ezingo diote askatasuna baldintzatu edo eragotzi. Jainkoak etorkizuneko ekintza eta gertaera guztien berri du, baina gertaera horiek ez dute denboraren bereizgarria. Jainkoaren boterea eta askatasuna absolutuak dira eta ez daude inongo legeari lotuta.
# Pierre Barbizet

Pierre Barbizet (Arica, Txile, 1922eko irailaren 20a - Marsella, Frantzia, 1990eko urtarrilaren 19a) frantses piano-jotzailea izan zen.
Parisko Kontserbatorioan ikasi zuen. 1948an, piano ikasketak amaitu eta lau urte geroago, Scheveningeko Nazioarteko Lehiaketa irabazi zuen, Herbehereetan. 1949an sari bat irabazi zuen Marguerite Long-Jacques Thibaud Lehiaketan. Piano-jotzaile gisa, musikagile asko eta deberdinen obrak interpretatu ditu, Emmanuel Chabrierren pianorako lanak bereziki; Barbizetek ezagutarazi du Chabrier, haren lan guztiak jo eta grabatu baititu. Gainerakoan, Beethovenen Biolin eta Pianorako Sonatak interpretatu eta grabatu ditu, besteak beste, Christian Ferras biolin-jotzailearekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-08-31 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2025977
# Pierre Augereau

Charles Pierre François Augereau, 1. Castiglioneko dukea (Paris, 1757ko urriaren 21a - La Houssaye-en-Brie, 1816ko ekainaren 12a) frantziar jenerala izan zen. Iraultzan, Konbentzio Gerran eta Napoleondar Gerretan aritu zen. Italian eta Jenan nabarmendu zen eta Brumaireko estatu-kolpean parte hartu zuen.
1804an Inperioko mariskal izendatua, Iberiar Penintsulako Gerrara bidali zuten. Napoleonen abdikazio ostean Luis XVIII.a Frantziakoaren alde egin arren, Ehun Egunetan berriro itzuli zen armadara baina Napoleonen porrotaren ondoren atxilotu zuten.

## Erreferentziak

* ↑ Michel Cadé, « Augereau (Charles, Pierre, François) », in Nouveau Dictionnaire de biographies roussillonnaises 1789-2011, vol. 1 Pouvoirs et société, t. 1 (A-L), Perpignan, Publications de l'olivier, 2011, 699 p. (ISBN 9782908866414)
* ↑ (Frantsesez) Mullié, Charles. (1852). Pierre Augereau. in: Biographie des célébrités militaires des armées de terre et de mer de 1789 à 1850. Poignavant et Compagnie.
* Datuak: Q314135
* Multimedia: Pierre Augereau / Q314135
# Pierre Augustin Caron de Beaumarchais

Pierre Augustin Caron de Beaumarchais (Paris, 1732ko urtarrilaren 24a - Paris, 1799ko maiatzaren 18a) frantses idazle, musikari eta enpresagizona izan zen, eta Argien mendeko pertsona enblematikoenetako bat.

## Bizitza

Erloju-konpontzaile baten semea zen eta hamahiru urterekin ikasketak utzi eta aitaren lanbidea hartu zuen. Gero, Luis XV.aren gortean sartu zen, haren alaben harpa-irakaslea izan zelarik. 1757an maila apaleko aitoren alaba batekin ezkondu baitzen, emaztearen jabetza batetik hartu zuen Beaumarchais deitura. Ezkontzarekin aberasturik eta erregearen babesa izanik, finantza-negozioetan sartu zen. Ameriketako Estatu Batuen Independentzia Gerran arma-merkatari ibili zen. Frantziatik ihes egin behar izan zuen Iraultza-aldian.
1777an Idazle Dramatikoen Elkartearen (Société des auteurs et compositeurs dramatiques) sortu zuen eta 1783-1790 artean Voltaireren lan guztiak agerrarazi zituen. Zenbait drama burges idatzi zituen, hala nola Eugénie (1767), Les Deux Amis (1770). Ospea, alabaina, bi lan bikainek ekarri zioten: Le Barbier de Séville (1775) eta Le Mariage de Figaro (1784). Sei urtez debekatua egon zen azken lan hau, Iraultzaren aitzindari gisa hartua izan da, satira gisakoa, kritikaren helburu ziren aitoren semeek berek txalotu bazuten ere. Opera ospetsuen oinarri izan dira biak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q70326
* Multimedia: Pierre Augustin Caron de Beaumarchais / Q70326
# Pierre Armand Dufrenoy

Ours-Pierre-Armand Petit-Dufrénoy (1792ko irailaren 5a - 1857ko martxoaren 20a), frantziar geologoa izan zen. Sevratin jaio zen, Seine-et-Oise departamentuan.
1811n lizeoan bukatu eta 1813an Eskola Politeknikoan sartu zen. Ondoren Meatze lanean hasi zen eta azkenean École des Mineseko zuzendaria izan zen.
Elie de Beaumontekin batera 1841an Frantziako mapa geologikoa argitaratu zuen, hamairu urteko landa lanaren ondorioz eta bost urteko idazketa lanaren ondoren. Bi autoreek ere Voyage Métallurgique en Angleterre (1827), Mémoires pour servir a une description géologique de la France(1830-1838), eta Mémoire Calltal eta Mont-Doren (1833).
Ekialdeko Pirinioetako burdin meatzeak deskribatu zituen, mineralogia tratatu bat idatzi zuen (bertan mineralen propietate fisikoak, kimikoak eta geologikoak adierazten ziren), Annales des mines argitaratzen lagundu zuen eta baita Des terrains volcaniques des environs de Naples liburua.
Beste sari batzuen artean 1843an Wollaston Domina eman zioten.

## Erreferentziak

* ↑ Jean-Jacques Amigo, « Dufrénoy (Ours, Pierre, Armand dit Petit-Dufrénoy) », in Nouveau Dictionnaire de biographies roussillonnaises, vol. 3 Sciences de la Vie et de la Terre, Perpignan, Publications de l'olivier, 2017, 915 p. (ISBN 9782908866506)
* Datuak: Q388268
* Multimedia: Armand Dufrénoy / Q388268
# Polo (Illinois)

Polo Illinoiseko hiri bat da. Ogle konderrian kokatua dago. 2010ean 2.355 biztanle zituen, 3,51 kilometro koadrotan banatuta.

## Ikus, gainera

* Ogle konderria

## Kanpo estekak

* Datuak: Q576405
* Multimedia: Polo, Illinois / Q576405
# Polo (izozkia)

    Artikulu hau izozkiari buruzkoa da; beste esanahietarako, ikus «Polo (argipena)».
Poloa izozki bat da, urez, koloratzailez, dastagarriz eta azukrez egina, hartzeko luzanga eta makila bat duena. Likidoa makila baten inguruan izoztuz egiten dute, piruleta baten antzera.
Esnez egindako poloak daude, normalean txokolatezko estaldura-geruza batez estalita daudenak eta batzuetan betegarriren bat daramatenak (esne kondentsatua edo almibarren bat izan daiteke).

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q855373
* Multimedia: Ice lollipops / Q855373
# Polo poni

Polo ponia zaldi arraza bat baino, zaldi mota bat da. Poni hauek Polo kirolerako sortuak izan dira eta kirol honetarako aukeratuak izan dira. Bereziki Argentinan, Indian, Ingalaterran edo Ameriketako Estatu Batuetan aurki daitezke mota honetako abereak. Bere tamaina zein ezaugarriengatik ponien sailkapen taldean sartzen da.
Beste hainbatek ordea poni baino tamaina txikiko zaldiak direla diote.
Poni mota hau sortzeko hainbat zaldi arrazak gurutzatuak izan dira esate baterako Thoroughbred arraza.

## Kanpo estekak

* (Ingelesez) Polo poni elkarteko web horrialdea
* Datuak: Q3064347
# Polo (jantzia)

    Artikulu hau jantziari buruzkoa da; beste esanahietarako, ikus «Polo (argipena)».
Poloa mahuka motzeko elastikoa da, lepo botoiduna duena. XX. mendean asmatu zuten kirol-taldeen uniforme gisa. Egun alkandora baino informalagotzat hartzen dute baina elastiko bat baino formalagoa. Sportswear modakoa, hainbat markak ekoizten dute, tartean Lacoste, Tommy Hilfiger, Ralph Lauren edo Fred Perry. René Lacostek asmatu zuen 1920ko hamarkadan.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ Euskalterm: [Arropa-dendak Hiztegia] [2011]
* ↑ (Frantsesez) «Sur les pas de René Lacoste : un polo nommé désir» lepoint.fr 2018-8-25.

## Kanpo estekak

* Datuak: Q755313
* Multimedia: Polo shirts / Q755313
# Polo geografiko

Polo geografikoak edo lurburuak Lurrak eta edozein planetak dituzten iparraldeko eta hegoaldeko muturrak dira, non errotazio abiadura 0 den. Hau da, biraketa ardatzak lurra ukitzen duten bi puntu imaginarioetan daude.
Askotan Lurreko punturik altunea eta baxuena ere polo gisa hartzen dira modu literarioan.

## Ikus, gainera

* Ipar Polo
* Hego Polo

## Kanpo estekak

* Datuak: Q183273
* Multimedia: Geographical poles / Q183273
# Polo (Missouri)

Polo Missourieko hiri bat da. Caldwell konderrian kokatua dago. 2010ean 575 biztanle zituen, 1,59 kilometro koadrotan banatuta.

## Ikus, gainera

* Caldwell konderria

## Kanpo estekak

* Datuak: Q954056
# Polo (argipena)

Polo hitzak adiera ezberdinak ditu:
* polo geografiko, planeta bateko hego- eta ipar-muturrak,
** ipar poloa,
** hego poloa;
* elektromagnetismoan, polo magnetikoa, iman bateko aurkako muturretako bakoitza;
* planeta zientzietan, argizagietako polo magnetikoak,
** Lurraren ipar polo magnetikoa,
** Lurraren hego polo magnetikoa;
* astronomian, zeru poloak eta polo ekliptikoak;
* polo, izozki mota;
* Polo, Antzinako Greziako sofista bat;
* polo, zaldizko kirola;
* polo, mahuka motzeko elastikoa.

## Ikus, gainera

* Dipolo (argipena)
* Monopolo magnetiko
* Polaritate (argipena)
* Polarizazio (argipena)
# Polo (kirola)

Poloa zaldi gainean jokatzen den kirola da, kirten luzeko zurezko mailu batez zurezko pilota bat aurkako taldearen atean sartzean datzana. Taldeak maizenik lau jokalariz osatuak izaten dira, eta zortzi denborako (denbora bakoitzak gehienez ere zortzi minutu izaten dituela) partidetan aritzen dira elkarren kontra, 275 metro luze eta 140 zabal dituen zelaian.
Jatorriz Asiakoa da (antzina jokatzen zen Persia eta India inguruan), eta Ingalaterrara eraman zuten ingelesek XIX. mendearen azken aldera. Arrakasta handiko kirola da Commonwealtheko herrialdeetan, Ameriketako Estatu Batuetan eta Argentinan, nahiz eta gutxi batzuek joka dezaketen kirola izan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q134211
* Multimedia: Polo / Q134211
# Polo Grounds

Polo Grounds New Yorkeko Upper Manhattanen egon ziren eta 1883tik 1957ra New York Giants, 1880tik 1885era New York Metropolitans, 1912tik 1922ra New York Yankees eta 1962 eta 1963 artean New York Mets beisbol taldeen egoitza izan ziren lau estadioren izena da.
Izenak dioen bezala, Polo Grounds 1876an, hasiera batean poloa praktikatzeko zelai bezala eraiki zen. Historian zehar izen hau jaso zuten lau eraikinetatik soilik lehena erabili zen benetan poloa praktikatzeko. Jatorrian hegoaldetik iparraldera kokatua 110 eta 112 kaleen artean eta mendebaldetik ekialdera Bosgarren Etorbidea eta Seigarren Etorbidearen artean, Central Parken ondoan, 1880an beisbol estadio bihurtu zen eta New York Metropolitans taldeak errentan hartu zuen. Estadioa talde honen eta New York Giants taldearen artean banatu zuten 1883 eta 1885 artean, eta izena New Yorken Giantsek izan zuten ondorengo estadio bakoitzarentzat geratu zen.
Laugarren eta azken Polo Grounds, Giantsek 1957ko denboraldiaren ondoren San Franciscora joan ziren arte, eta Metsek 1964an Shea Stadiuma amaitu zen arte erabili zutena izan zen ospetsuena, eta jende gehienak Polo Grounds bezala ezagutzen duena. "Polo Grounds" izena sekula ez zen nabarmenduta agertu estadiotako bakar baten ere, Metsek 1962an kartel handi batekin nabarmendu zuten arte. Egituraren azken bertsioa bere bainuontzi forma bereziagatik nabarmentzen zen, oso distantzia laburrekin ezkerreko eta eskuineko lorategietara, erdiko lorategia oso luzea zen bitartean. Izan ere, flyko pilota bakar bat ere ez zen home runez irten ia 150 metroko luzera zuen zelaiaren erditik.

## Kanpo estekak

* Datuak: Q1276360
* Multimedia: Polo Grounds / Q1276360
# Pioneer Junction (Montana)

Pioneer Junction Ameriketako Estatu Batuetako erroldak esleitutako leku bat da. Lincoln konderrian dago, Montana estatuan. 902 biztanle ditu, 9,124799 kilometro koadroko azaleran banatuta.

## Ikus, gainera

* Lincoln konderria

## Kanpo estekak

* Datuak: Q6076509
# Pioneer anomalia

Pioneer anomalia edo Pioneer efektua, eguzki-sistemaren kanpoaldea bisitatzen duten espazio zunda ezberdinen esperotako ibilbidean ikusitako desbideraketa da, nagusiki Pioneer 10 eta Pioneer 11n. Gaur egun, 2009 oraindik ez dago gertaera honentzako guztiek onartutako azalpenik.

## Azaldu ezinezko desbideraketa

Zunda hauek euren bateriak agortu zituztenean, eta, honela, horiekin kontaktua galdu zenean, NASAko zientzialariek, jada ikusi zuten euren orbitan jasandako desbideraketa.
Desbideraketa hau, azelerazio negatibo batek eragiten zuen (eguzkiranzko azelerazioa edo desazelerazioa) edo urdinerako korrimendu oso ahul batek, segundo karratuko nanometro batekoa [(8.74 ± 1.33) × 10$^{−10}$ m/s$^2$], baina, hala ere, jatorri ezezagunekoa.

## Balizko arrazoiak

Desazelerazio hau, honako fenomenoek eragindakoa izan daitekeela iradoki da:
* Eguzki haizea eta planetarteko plasma
* Atzeratze termikoa, zunden pila atomikoek sortutako beroagatik
* Materia ilunaren misterioa galaxian
* "Fisika berri" baten manifestazioak, Eskalako hedapen kosmikoa eta Aldatutako newtondar dinamikaren teorietan bezala
* Grabitateak, oraindik ulertzen ez ditugun moduetan funtzionatzen du
* Beste dimentsio ezezagun batzuk indar txikiak sortzen dituzte
* Egitura finaren konstantearen aldaketa
Baina guzti honek ez du askorik laguntzen, materia ilunari buruz eta egitura finaren alfa konstanteari buruz eta gainontzeko arrazoiei buruz ez baita ezer ezagutzen.

## Ondorioak

NASA, gure eguzki sistemaren kanpoko ertzean eguzki grabitateak dituen eraginak aztertzeko zunda bat prestatzen ari da. Gure eguzki sistemako tokirik urrunenak aztertzera joango litzatekeen edozein zundari erantsiko litzatekeen modulu batetaz osatuta legoke.

## Kanpo estekak

* Datuak: Q569091
# Pioneer udalerria, Cedar konderria (Iowa)

Pioneer udalerria Ameriketako Estatu Batuetako Iowa estatuko udalerri bat da, Cedar konderrian. Azken zentsuaren arabera 1.549 biztanle zituen, 36.53 milia karratu (94.6 km$^2$) eremuan.

## Ekonomia

2020ko zentsuaren arabera, Pioneer udalerriak 545 etxebizitza zeuden. Per capita diru-sarrerak 27.708 estatubatuar dolar ziren.

## Kanpo estekak

* Datuak: Q2220663
# Pioneer 10

Pioneer 10 (baita ere Pioneer-F) Ameriketako Estatu Batuetako espazio zunda bat da, 1972ko martxoaren 3an jaurti zutena. Marte eta Jupiterren arteko asteroide gerrikoa zeharkatu eta Jupiterrera iritsi den lehenengo espazio-ontzia da. 1983ko ekainean, Eguzki Sistematik irten zen gizakiak eraikitako lehen objektua bihurtu zen. 1973ko abenduaren 3an Jupiterretik pasatzeak planetaren atmosferaren gaur arteko irudirik onenak eman zituen, atmosferaren tenperaturari eta Jupiterren goi-hodeien altuerari buruzko informazioa lortzea ahalbidetuz. Planetako erradiazio-uhalak eta haien eremu magnetiko indartsua ere aztertu zituen, espero zena baino askoz intentsitate handiagokoak.

## Pioneer plaka

Bai Pioneer 10ak bai bere kideak, Pioneer 11k, balizko zibilizazio batentzako mezu bat daramate. Pioneer plaka esaten zaio horri, eta honako irudiak agertzen ditu:
* Eskuman, zundaren irudia, eta haren aurrean gizon bat eta emakume bat. Zunda agertzearen arrazoia gure tamainaren berri ematea da, irudien proportzioa benetakoa da-eta.
* Ezkerrean, puntu beretik abiatzen diren lerro zuzen sorta bat. Puntu hori Lurra da, eta lerrook gugandik hurbilen dauden pulsarrak (irrati uhinak igortzen dituzten izarrak) adierazten dituzte. Lerro bakoitzean, pulsarraren pultsu-maiztasuna, bitar sisteman idatzita. Irudi hori, nolabait esatearren, Lurraren “helbidea” da. Pulsarrak ezagutzen dituen zibilizazio aurreratu batek, ustez, plaka interpretatzen jakin beharko luke.
* Beheko aldean Eguzki Sistemaren eskema txikia dago. Pioneer zunden hasierako ibilbidea ikus daiteke bertan.
* Goian, ezkerrean, eta bitar sistemaren bitartez adierazita halaber, hidrogeno molekula baten spin-a ageri da. Hidrogenoa da unibertsoko elementurik ugariena.

## Misioaren amaiera

Jupiter begiratu ostean, Pioneer 10ak jarraitu zuen bere ikerketa Eguzki Sistemako mugak aztertzen. Misioa, 1997ko martxoaren 31n bukatu zen ofizialki Pioneer 10 misioari, gutxira, beste misio antzerako bat gertatu zitzaion, Pioneer 11 izenekoa. 2006ko martxoaren 4ean iragarri zen zundarekin harremanetan jartzeko azkeneko aukeran ez zela erantzunik egon. Orain, Pioneer 10a Aldebaran izeneko izarrerantz doa, Tauro konstelazioan, 1 690 000 urte barru iritsiko da bertara.

## Irudiak

* Pioneer 10 azken eraikuntza fasean
* Pioneer 10 jaurtiketa
* Jupiter (A28 irudia)
* Pioneer ontziko Plaka

## Ikus, gainera

* Voyager 1

## Kanpo estekak

* Pioner 10-en jaurtiketaren 40. urteurrenean Argia astekarian argitaratutako artikulua
* Datuak: Q59103
* Multimedia: Pioneer 10 / Q59103
# Pioneer 11

Pioneer 11, NASAren espazio esplorazioaren programako lehen zundetako bat izan zen. Cañaveral Lurmuturretik jaurtia izan zen, 1973ko apirilak 5ean. Asteroide gerrikoa arrakastaz igaro ondoren 1974ko apirilak 19an, bere abiadura, bere ibilbidea Jupiterretik gertu kokatzeko zehaztu zen. Jupiterretik igaro zenean, Orban Gorri Handiaren irudiak hartu zituen, polo guneetako lehen behaketak egin zituen eta Kalistoren masa zehaztu zuen.
1979ko irailak 1ean, Saturnora iritsi zen, planetaren hurbileko lehen argazkiak hartuz, non, bi ilargi berri eta eraztun gehigarriak aurkitu zituen. Saturno atzean utzi ondoren, Eguzki-sistematik kanporako bere ibilbidea jarraitu zuen, eguzki haizearen partikula energetikoak aztertuz.
Pioneer zundek, euren energia, isotopo erradioaktiboko iturri batetik (RTG) lortzen zuten. Sortzaile elektriko hauen eraginkortasun galtzeak, bere misioaren amaiera adierazi zuen 1995eko amaieran.
Pioneer 10arekin eta Voyager zundekin beranduago, egin zen bezala, zundak, bere egiturari buruzko plaka bat zuen, balizko estralurtar kultura bati, zundaren jatorria azalduko liokeen mezu batekin. Plakan, gizon baten irudia, emakume batena, hidrogeno atomoaren trantsizioak eta Eguzkiak eta Lurrak, galaxian duten kokapena, hau, batzuetan, Voyager 1 eta 2 zundei ematen zaielarik, mundu guztia nahas dezakeena, Voyager zundek beste plaka batzuk baitituzte, Voyager zundetako urrezko diska izenekoa. Plaka, Carl Sagan eta Frank Drakek diseinatu zuten, Linda Salzman Saganek marraztu zuen bitartean.

## Kanpo estekak

* Pioneer anomalia
* Datuak: Q59113
* Multimedia: Pioneer 11 / Q59113
# Pioneer Village (Kentucky)

Pioneer Village Kentuckyko hiri bat da. Bullitt konderrian kokatua dago. 2010ean 2.030 biztanle zituen, 1,86 kilometro koadrotan banatuta.

## Ikus, gainera

* Bullitt konderria

## Kanpo estekak

* Datuak: Q2013789
# Pioneer plaka

Pioneer plakak urrez anodizatu aluminiozko plaka parea dira, Pioneer 10 eta Pioneer 11 espaziontzietan ezarri zirenak, izaki estralurtarrek hauetako bat bereganatuko zutelakoan.
Pioneer 10 eta Pioner 11, NASAren esplorazio espazial programako lehen zundetako batzuk izan ziren. Pioneer 10, Cañaveral lurmuturretik jaurti zen 1972ko martxoaren 11n, eta, Pioneer 11, toki beretik 1973ko apirilaren 5ean.vPioneer zunden betebeharra, eguzki sistemako planeta erraldoiak aztertzea zen (Jupiter eta Saturno). Bertan ezarri zituzten plakak, mezu sinboliko batekin, zundak geldiaraz zitzakeen balizko zibilizazio estralurtar bati, gizakiari eta bere jatorrizko tokia zen Lurrari buruz informatzeko: espazioko "botilako mezu" moduko bat.

## Ezaugarri fisikoak

* Materiala: urrez anodizatu 6061 T6 aluminioa
* Zabalera: 229 mm
* Garaiera: 152 mm
* Lodiera: 1,27 mm
* Irartzearen gehienezko sakonera: 0,381 mm
* Pisua: 0,120 kg inguru

## Irudiak

Plakak honako irudiak agertzen ditu:
* Eskuinean, zundaren irudia, eta haren aurrean gizon bat eta emakume bat. Zunda agertzearen arrazoia gure tamainaren berri ematea da, irudien proportzioa benetakoa da-eta.
* Ezkerrean, puntu beretik abiatzen diren lerro zuzen sorta bat. Puntu hori Lurra da, eta lerrook gugandik hurbilen dauden pulsarrak (irrati uhinak igortzen dituzten izarrak) adierazten dituzte. Lerro bakoitzean, pulsarraren pultsu-maiztasuna, bitar sisteman idatzita. Irudi hori, nolabait esatearren, Lurraren “helbidea” da. Pulsarrak ezagutzen dituen zibilizazio aurreratu batek, ustez, plaka interpretatzen jakin beharko luke.
* Beheko aldean Eguzki Sistemaren eskema txikia dago, planeta, eguzkiarekiko dauden distantziaren arabera jarriak, eta Pioneer zunden hasierako ibilbidearen argipen batekin. Pioneer zunden hasierako ibilbidea ikus daiteke bertan.
* Goian, ezkerrean, eta bitar sistemaren bitartez adierazita halaber, hidrogeno molekula baten spin-a ageri da. Hoenk elektroi baten norantza aldaketa irudikatzen du, 21 zentimetro inguruko irrati uhin bat eragiten duena. Hidrogenoa da unibertsoko elementurik ugariena.
Plakak, berez, Carl Sagan astronomo estatubatuar eta zientzia hedatzaileak eta Frank Drakek diseinatu eta ezagutarazi zituzten, eta Linda Salzman Saganek marraztu zituen. Izan ere, Carl Sagan bera izan zen, NASA, Pioneer zundek plaka hau eramateko konbentzitu zuena.

## Kanpo estekak

* NASA plakari buruz
* Datuak: Q412
* Multimedia: Pioneer plaque / Q412
# Pioneer Corporation

Pioneer Corporation (japonieraz: パイオニア株式会社 Paionia Kabushiki-kaisha) , Pioneer izenez ezagunagoa, Japoniako Tokio hiriburuko digital eta elektronika osagaietan espezializatutako korporazio multinazional bat da. 1938an Nozomu Matsumoto enpresaburuak sortu zuen.

## Kanpo estekak

* Webgune ofiziala (Ingelesez)
* Datuak: Q156034
* Multimedia: Pioneer Corporation / Q156034
# Oryzomys albiventer

Oryzomys albiventer Oryzomys generoko animalia da. Karraskarien barruko Cricetidae familian sailkatuta dago.

## Ikus, gainera

* Oryzomys
* Cricetidae

## Kanpo estekak

* Datuak: Q7105333
* Multimedia: Oryzomys albiventer / Q7105333
* Espezieak: Oryzomys albiventer
# Portia (Arkansas)

Portia Ameriketako Estatu Batuetako inkorporatutako herri bat da. Lawrence konderrian dago, Arkansas estatuan. 424 biztanle ditu, 3,344816 kilometro koadroko azaleran banatuta.

## Ikus, gainera

* Lawrence konderrian

## Kanpo estekak

* Datuak: Q2528422
* Multimedia: Portia, Arkansas / Q2528422